ཀྲུའུ་རུའེ་ཡིས་དཔེ་དེབ་དེའི་སྐོར་ངོ་སྤྲོད་གནང་དོན།རྒྱ་ནག་གཞུང་གིས་ད་བར་༡༩༥༩སྔོན་ལ་བོད་ཟེར་བ་དེ་ཆེས་མུན་ནག་དང།ཆེས་གདུག་རྩུབ།ཆེས་རྗེས་ལུས།ཆེས་ཀླ་ཀློའི་སྤྱི་ཚོགས་ཤིག་རེད་ཅེས་ངོ་སྤྲོད་བྱེད་ཀྱི་ཡོད་པ་རེད།ང་རང་དངོས་སུ་བོད་ལ་སོང་ནས་འཚོ་བཞུགས་ཡོད་པའི་སྐུ་དྲག་ཚོ་ལ་འབྲེལ་བ་དང་རྒྱུས་ལོན་བྱས་དུས།དོན་ངོ་མའི་བོད་ཀྱི་སྐུ་དྲག་རིམ་པ་འདི་ནི་བོད་ཀྱི་རིག་གཞུང་མཚོན་པའི་རིམ་པ་ཞིག་རེད།རིག་གཞུང་དེ་ག་འདྲ་ཞིག་རེད་ཟེར་ན།བྱམས་བརྩེ་ལྡན་པ་དང།ཤེས་རབ་དང་ལྡན་པ།ཧ་ཅང་མཛེས་སྡུག་ལྡན་པ་ཞིག་རེད།སྐུ་དྲག་ཟེར་བ་དེ་མི་གཅིག་གཉིས་དང།མི་རབས་གཅིག་གཉིས་ཙམ་མ་རེད།མི་རབས་མང་པོ་ནས་བརྒྱུད་པའི་རིམ་པ་ཞིག་རེད།སྐུ་དྲག་གི་རིམ་པ་ཡོད་པ་དེས་ག་རེ་མཚོན་གྱི་ཡོད་རེད་ཟེར་ན།བོད་ཀྱི་སྤྱི་ཚོགས་དེ་ཧ་ཅང་བདེ་འཇགས་ཡིན་པར་མཚོན་གྱི་ཡོད་པ་རེད།